Sagði hún við mbl.is að þessi staða gæti bent til þess að setja þurfi skýrari viðmið inn í starfskjarastefnuna þannig að stjórn bankans og stjórnvöld túlki með sama hætti hvernig fara eigi með kjör æðstu stjórnenda . Í tilfelli ríkisins er það bankasýslan sem fer með hlut ríkisins í bönkunum . Spurður hvort FME myndi hins vegar skipta sér af ef ríkið sem eigandi reyndi að hafa bein áhrif á stjórn bankans varðandi einstakar ákvarðanir með launakjör segir Jón Þór að ótímabært sé að telja eitthvað slíkt í gangi . „ Það hlýtur að teljast heppilegast að þetta fari í gegnum þann kanal sem eigendastefnan er , “ segir hann . „ Það væri óheppilegt ef ríkið skipti sér af einstökum þáttum í rekstri banka . “ Þá tekur Jón Þór einnig fram að ekki sé heldur um að ræða tímabundnar greiðslur eða bónusa , en FME hefur eftirlit með slíkum greiðslum .